techiaith/cofnodycynulliad_en-cy huggingface dataset:
English: I thank Mike Hedges for raising that particular, important issue and for his constant support for Designed to Smile. I remember in the finance scrutiny session just recently, he was able to cite that as one of the excellent examples of really, truly preventative spend that we do have in Wales. I think it's only right that we seek to focus our efforts to improve the dental and oral health of older people who are living in care homes, so I'm delighted that the Minister for Health and Social Services announced an additional £0.25 million to extend that Gwên am Byth - A Lasting Smile oral health programme into the next year, and we're doubling the available funding for that now to ensure that it's rolled out to every single care home in Wales during 2020.
Welsh: Diolch i Mike Hedges am godi'r mater penodol, pwysig hwnnw ac am ei gefnogaeth gyson i Cynllun Gwên. Cofiaf, yn y sesiwn graffu ddiweddar ar gyllid, iddo gyfeirio ato fel un o'r enghreifftiau rhagorol o wariant gwirioneddol ataliol sydd gennym yng Nghymru. Credaf ei bod ond yn deg ein bod yn ceisio canolbwyntio ein hymdrechion er mwyn gwella iechyd y geg ac iechyd deintyddol pobl hŷn sy'n byw mewn cartrefi gofal, felly rwy'n falch iawn fod y Gweinidog Iechyd a Gwasanaethau Cymdeithasol wedi cyhoeddi £0.25 miliwn yn ychwanegol i ymestyn rhaglen iechyd y geg Gwên am Byth - A Lasting Smile i'r flwyddyn nesaf, ac rydym yn dyblu'r cyllid sydd ar gael ar gyfer hynny bellach i sicrhau ei fod yn cael ei gyflwyno ym mhob cartref gofal yng Nghymru yn 2020.
English: The Welsh Government is committed to ensuring spending decisions are informed by robust evidence and value for money is considered throughout policy development. We draw on a range of guidance to make the best use of public resources, including the high-level principles set out in HM Treasury's Green Book.
Welsh: Mae Llywodraeth Cymru wedi ymrwymo i sicrhau bod penderfyniadau gwariant yn cael eu llywio gan dystiolaeth gadarn a bod gwerth am arian yn cael ei ystyried wrth ddatblygu polisi. Rydym yn cyfeirio at ystod o ganllawiau i wneud y defnydd gorau o adnoddau cyhoeddus, gan gynnwys yr egwyddorion lefel uchel a nodir yn Llyfr Gwyrdd Trysorlys EM.
English: This Welsh Government is proudly a global, internationalist Welsh Government that takes its responsibilities to the planet and to others very seriously. We're absolutely proud of the work that we're doing through our Wales for Africa programme. I think that perhaps it might speak more easily to the Member's set of values if I just make the point that, actually, it's in our own best interests if countries overseas that are currently struggling are able to cope better in so many ways. Peace overseas is in our own best interests. Ensuring that overseas countries are able to make their contribution to the climate crisis is in our own best interests. So, I think that perhaps those narrow thoughts might help the Member understand how important our Wales for Africa programme is.
Welsh: Mae Llywodraeth Cymru yn falch o fod yn Llywodraeth ryngwladol, fyd-eang sy'n cymryd ei chyfrifoldebau i'r blaned ac i eraill o ddifrif. Rydym yn gwbl falch o'r gwaith a wnawn drwy ein rhaglen Cymru o Blaid Affrica. Credaf y gallai apelio'n well at werthoedd yr Aelod pe byddwn yn gwneud y pwynt ei bod, mewn gwirionedd, yn fuddiol i ni os yw gwledydd tramor sy'n ei chael hi'n anodd ar hyn o bryd yn gallu ymdopi'n well mewn cymaint o ffyrdd. Mae heddwch dramor yn fuddiol i ni. Mae sicrhau bod gwledydd tramor yn gallu gwneud cyfraniad gwell at yr argyfwng hinsawdd yn fuddiol i ni. Felly, credaf efallai y gallai'r syniadau cul hynny helpu'r Aelod i ddeall pa mor bwysig yw ein rhaglen Cymru o Blaid Affrica.
English: Clearly, managing resources to ensure value for money and effectiveness includes play, which is key to children's health and well-being. The recent review of play sufficiency assessments carried out for the Welsh Government by Play Wales reported that the all-Wales play opportunities grant funding from Welsh Government has resulted in increased activity to secure play opportunities across Wales, and that the Welsh Government should be clear on how anti-poverty and other focused investments should be used to support play sufficiency. How do you therefore respond to concerns raised with me by play sector representatives this week who've been informed that the all-Wales play opportunities grant is not going ahead again in the next financial year; that the only thing that's been keeping the last remaining bits of play and play work infrastructure going across Wales has been this grant; and that, as a sector, they're haemorrhaging excellent staff who have jumped ship to pastures new, and whilst there is excellent work going on in some areas, there are still huge gaps in the infrastructure and provision is dwindling?
Welsh: Yn amlwg, mae rheoli adnoddau i sicrhau gwerth am arian ac effeithiolrwydd yn cynnwys chwarae, sy'n allweddol i iechyd a lles plant. Nododd yr adolygiad diweddar o asesiadau digonolrwydd chwarae a gynhaliwyd ar ran Llywodraeth Cymru gan Chwarae Cymru fod cyllid grant cyfleoedd chwarae Cymru gyfan gan Lywodraeth Cymru wedi arwain at fwy o weithgarwch i sicrhau cyfleoedd chwarae ledled Cymru, ac y dylai Llywodraeth Cymru fod yn glir ynghylch sut y dylid defnyddio buddsoddiadau gwrth-dlodi a buddsoddiadau eraill â ffocws i gefnogi digonolrwydd chwarae. Sut rydych yn ymateb, felly, i bryderon a godwyd gyda mi gan gynrychiolwyr y sector chwarae yr wythnos hon, sydd wedi cael gwybod na fydd y grant cyfleoedd chwarae Cymru gyfan yn parhau yn y flwyddyn ariannol nesaf; mai'r grant hwn yw'r unig beth sydd wedi bod yn cadw'r darnau olaf o seilwaith chwarae a gwaith chwarae i fynd ledled Cymru; a'u bod, fel sector, yn colli nifer o staff rhagorol sydd wedi gadael i fynd i feysydd eraill, ac er bod gwaith rhagorol yn mynd rhagddo mewn rhai ardaloedd, mae bylchau enfawr yn y seilwaith o hyd ac mae'r ddarpariaeth yn crebachu?
English: I'm aware of the good work of Play Wales. I've had the opportunity to see some of the things that they do locally within my own patch. What I will say is I'm not familiar particularly with the specific grant to which the Member refers, but if you would write to me with some further information, I can then discuss it perhaps with the relevant responsible Minister.
Welsh: Rwy'n ymwybodol o waith da Chwarae Cymru. Rwyf wedi cael cyfle i weld rhai o'r pethau a wnânt yn lleol yn fy ardal fy hun. Yr hyn a ddywedaf yw nad wyf yn arbennig o gyfarwydd â'r grant penodol y cyfeiria'r Aelod ato, ond os ysgrifennwch ataf gyda mwy o wybodaeth, efallai y gallaf ei drafod gyda'r Gweinidog perthnasol sy'n gyfrifol.
English: The budget invests in all parts of Wales to support our public services, businesses and communities. This includes a £20 million boost for the north Wales metro within the Minister for Economy and Transport's portfolio, continuing our investment in an integrated, modern and efficient transport system for the region.
Welsh: Mae'r gyllideb yn buddsoddi ym mhob rhan o Gymru i gefnogi ein gwasanaethau cyhoeddus, ein busnesau a'n cymunedau. Mae hyn yn cynnwys hwb o £20 miliwn i fetro gogledd Cymru ym mhortffolio Gweinidog yr Economi a Thrafnidiaeth, gan barhau â'n buddsoddiad mewn system drafnidiaeth integredig, fodern ac effeithlon ar gyfer y rhanbarth.
English: Thank you for that response. You'll be aware, I'm sure, that I have a number of hydro energy schemes in my constituency, and I've raised this with you on a number of occasions in the past. There is grave concern in the sector, of course, about the situation of business rates - non-domestic business rates - and the impact that that will have on the sector. There have been calls and consideration has been given to changing the methodology for calculating the level of taxation, or there's the grants scheme that's been available from the Government to assist these hydro schemes with those payments, which will come to an end at the end of this financial year. There's no assurances as to what the next financial year's arrangements will be, and that throws a cloud over the sector and creates uncertainty. Having listened to you say how much you're doing for the environment and tackling the climate emergency, it does raise a question as to why you haven't been able to give a response and assurance to the sector before now. So, could we hear an update on this and can you give me an assurance that you will do everything that you can to safeguard this sector from the impacts of having to pay this tax in full?
Welsh: Diolch i chi am eich ateb. Byddwch chi'n ymwybodol, dwi'n siŵr, mae gen i nifer o gynlluniau ynni hydro yn fy etholaeth, a dwi wedi codi hyn gyda chi lawer gwaith yn y gorffennol. Mae yna ofid difrifol yn y sector, wrth gwrs, ynglŷn â'r sefyllfa treth fusnes annomestig, a'r effaith mae hynny'n ei gael ar y sector. Mae yna alwadau, ac mae ystyriaeth wedi bod, ynglŷn â newid y fethodoleg i gyfrifo lefel y dreth, neu, wrth gwrs, mae'r cynllun grant sydd wedi bod ar gael gan Lywodraeth i gynorthwyo'r cynlluniau yma, gyda'r taliadau hynny'n dod i ben ddiwedd y flwyddyn ariannol yma. Does yna ddim sicrwydd ynglŷn â beth fydd y trefniadau yn y flwyddyn ariannol nesaf ac mae hynny yn taflu cysgod difrifol dros y sector; mae'n creu ansicrwydd. Mae hynny, wrth gwrs, ar ôl gwrando arnoch chi'n dweud gymaint rydych chi'n ei wneud dros yr amgylchedd i fynd i'r afael â'r argyfwng hinsawdd, yn codi cwestiwn, efallai, ynglŷn â pham nad ŷch wedi gallu rhoi ateb a sicrwydd i'r sector cyn hyn. Oes posib i ni glywed beth yw'r diweddaraf ynglŷn â hyn, ac allech chi roi sicrwydd i fi y byddwch chi'n gwneud popeth y gallwch chi i amddiffyn y sector rhag effeithiau gorfod talu'r dreth yma yn ei llawnder?
English: I'm grateful to Llyr for raising this issue. I know that he's got a very strong interest in the hydro energy sector, as do I and the Minister with responsibility for energy. We are currently awaiting a paper from the representative body of the hydro sector, which does refer to those potential changes in methodology that you described, but I'm open to having some further discussions, as I've already indicated to the Minister, in terms of support for the sector next year.
Welsh: Rwy'n ddiolchgar i Llyr am godi'r mater hwn. Gwn fod ganddo gryn ddiddordeb yn y sector ynni dŵr, fel sydd gennyf innau a'r Gweinidog sy'n gyfrifol am ynni. Ar hyn o bryd, rydym yn aros am bapur gan gorff cynrychiadol y sector ynni dŵr, sy'n cyfeirio at y newidiadau posibl yn y fethodoleg a ddisgrifiwyd gennych, ond rwy'n agored i gael trafodaethau pellach, fel rwyf eisoes wedi dweud wrth y Gweinidog, mewn perthynas â chefnogaeth i'r sector y flwyddyn nesaf.
English: In welcoming the £400 million increase to health and social care, we must note that this is less than the three-year cumulative overspend across the NHS. In north Wales, we have seen Betsi Cadwaladr University Health Board record deficits of £20 million in 2015-16; £30 million in 2016-17; £39 million in 2017-18; and £41 million in 2018-19. These failures to break even are despite the health board having received £83 million in special measures funding. Now, as you know, Minister, light is not yet there on the horizon as the board is forecasting a £35 million deficit for 2019-20, missing your own target by £10 million. Since special measures, it cannot be argued that the health Minister has overseen and indeed allowed a poorly performing health board to become a huge financial vacuum. What assurances can you give me that money sent to this health board for 2020-21 will come with a solid strategy in place to clamp down on excessive spending and even more excessive waiting times?
Welsh: Wrth groesawu'r cynnydd o £400 miliwn i iechyd a gofal cymdeithasol, mae'n rhaid i ni nodi bod hyn yn llai na'r gorwariant cronnol tair blynedd ar draws y GIG. Yng ngogledd Cymru, rydym wedi gweld diffygion uwch nag erioed o £20 miliwn ym Mwrdd Iechyd Prifysgol Betsi Cadwaladr yn 2015-16; £30 miliwn yn 2016-17; £39 miliwn yn 2017-18; a £41 miliwn yn 2018-19. Mae'r methiannau hyn i fantoli'r gyllideb wedi digwydd er bod y bwrdd iechyd wedi derbyn £83 miliwn mewn cyllid mesurau arbennig. Nawr, fel y gwyddoch, Weinidog, nid oes golau ar y gorwel eto gan fod y bwrdd yn rhagweld diffyg o £35 miliwn ar gyfer 2019-20, gan fethu eich targed eich hun o £10 miliwn. Ers y mesurau arbennig, ni ellir dadlau bod y Gweinidog iechyd wedi goruchwylio, ac yn wir, wedi caniatáu i fwrdd iechyd sy'n perfformio'n wael ddod yn wactod ariannol enfawr. Pa sicrwydd y gallwch ei roi i mi y bydd arian a roddir i'r bwrdd iechyd hwn ar gyfer 2020-21 yn dod gyda strategaeth gadarn ar waith i gael gwared ar wariant gormodol ac amseroedd aros sydd hyd yn oed yn fwy gormodol?
English: As I mentioned in the statement yesterday, the local health boards across Wales will be coming forward with their plans and their proposals for 2020-21 by the end of the month, and the health Minister and his officials will be robustly scrutinising and challenging those and then the health Minister will accept or not accept the plans as they come forward. Obviously, a focus on improvement and a focus on value for money will be at the heart of those considerations.
Welsh: Fel y soniais yn y datganiad ddoe, bydd y byrddau iechyd lleol ledled Cymru yn cyflwyno eu cynlluniau a'u cynigion ar gyfer 2020-21 erbyn diwedd y mis, a bydd y Gweinidog iechyd a'i swyddogion yn eu herio ac yn craffu arnynt yn ofalus, ac yna bydd y Gweinidog iechyd naill ai'n derbyn y cynlluniau neu fel arall wrth iddynt gael eu cyflwyno. Yn amlwg, bydd ffocws ar wella a ffocws ar werth am arian yn ganolog i'r ystyriaethau hynny.
English: Minister, one of the reasons I got into politics was the perception that north Wales just doesn't get its fair share of attention, funding or consideration as compared to the south. We've had a Minister for north Wales for over a year, he is yet to make a statement in that role, and I am frankly none the wiser as to whether that perception is correct. Minister, can you confirm that north Wales does actually get its fair share and how can we tell that?
Welsh: Weinidog, un o'r rhesymau pam y dewisais fynd i'r byd gwleidyddol oedd y canfyddiad nad yw gogledd Cymru yn cael eu cyfran deg o sylw, cyllid ac ystyriaeth o gymharu â'r de. Rydym wedi cael Gweinidog ar gyfer gogledd Cymru ers dros flwyddyn, nid yw wedi gwneud datganiad eto yn y rôl honno, ac a dweud y gwir, nid wyf fawr callach a yw'r canfyddiad hwnnw'n gywir. Weinidog, a allwch gadarnhau bod gogledd Cymru yn cael eu cyfran deg mewn gwirionedd a sut y gallwn ddweud hynny?
English: Well, it isn't the case, of course, that north Wales does not get its fair share of funding. I'm just having a look at the figures on capital spend, which I have in front of me, and they show that the total projected cost of capital spend in the most recent year, for which we have those figures, is £2.5 million, and that is actually the second highest of all the regions. And that's just the first figure that I have in front of me. So, I think that the figures don't bear it out, and as much as it would come to the Member's disappointment, those arguments just aren't valid.
Welsh: Wel, nid yw'n wir, wrth gwrs, nad yw gogledd Cymru yn cael eu cyfran deg o gyllid. Rwy'n edrych ar y ffigurau ar wariant cyfalaf sydd gennyf o'm blaen, ac maent yn dangos bod cyfanswm y gost ragamcanol ar wariant cyfalaf, yn y flwyddyn ddiweddaraf y mae gennym ffigurau ar ei chyfer, yn £2.5 miliwn, sef yr uchaf ond un o'r holl ranbarthau mewn gwirionedd. A dim ond y ffigur cyntaf sydd gennyf o'm blaen yw hwnnw. Felly, ni chredaf fod y ffigurau'n cefnogi hynny, ac er mawr siom i'r Aelod efallai, nid yw'r dadleuon hynny'n ddilys.
English: The draft budget 2020-21 delivers on our promises to the people of Wales and invests in the future of our planet. For example, our plans include funding to complete the £25 million investment for phase 2 of the women and children's scheme at Glangwili hospital.
Welsh: Mae cyllideb ddrafft 2020-21 yn cyflawni ein haddewidion i bobl Cymru ac yn buddsoddi yn nyfodol ein planed. Er enghraifft, mae ein cynlluniau'n cynnwys cyllid i gwblhau'r buddsoddiad o £25 miliwn ar gyfer cam 2 y cynllun menywod a phlant yn ysbyty Glangwili.
English: Thank you for that and, of course, the £25 million for Glangwili is extremely welcome. But, actually, I'm seeking clarity today from you regarding the budget allocation provided to maintain and update the NHS estate. It's not very clear in the overview where and how that capital funding could be deployed. I have a number of GP surgeries in my area that are not really fit for purpose anymore. We are asking general practice to provide more and more services to a greater number of people, many with comorbidities, and they need special access abilities and we need a raft of healthcare professionals that need premises to work from. We used to have a discrete fund of about £10 million that GPs could apply to to update their estate. That fund has disappeared over the last few years. I do note that there's £1.8 billion allocated to maintain and transform the NHS estate, but I'm not clear as to whether or not GPs will also be able to access that £1.8 billion or whether it is entirely for trusts and health boards.
Welsh: Diolch am hynny, ac wrth gwrs, mae croeso mawr i'r £25 miliwn hwnnw i Glangwili. Ond mewn gwirionedd, hoffwn gael eglurder gennych heddiw ynglŷn â'r dyraniad a ddarperir yn y gyllideb i gynnal a diweddaru ystâd y GIG. Nid yw'n glir iawn yn y trosolwg ble a sut y gellid defnyddio'r cyllid cyfalaf hwnnw. Mae gennyf nifer o feddygfeydd yn fy ardal nad ydynt yn addas at y diben mwyach mewn gwirionedd. Rydym yn gofyn i ymarfer meddygol ddarparu mwy a mwy o wasanaethau i nifer fwy o bobl, gyda llawer ohonynt â chydafiacheddau, ac mae angen galluoedd mynediad arbennig arnynt ac mae arnom angen llu o weithwyr gofal iechyd proffesiynol sydd angen adeiladau i weithio ynddynt. Yn y gorffennol, roedd gennym gronfa arbennig o oddeutu £10 miliwn y gallai meddygon teulu wneud cais iddi er mwyn adnewyddu eu hystâd. Mae'r gronfa honno wedi diflannu dros yr ychydig flynyddoedd diwethaf. Sylwaf fod £1.8 biliwn wedi'i ddyrannu i gynnal a thrawsnewid ystâd y GIG, ond nid yw'n glir i mi a fydd meddygon teulu hefyd yn gallu cael mynediad at yr £1.8 biliwn hwnnw ai peidio, neu a yw'n gyfan gwbl ar gyfer ymddiriedolaethau a byrddau iechyd.
English: I thank the Member for raising that question. I will perhaps, if she's content, ask the health Minister to provide the detailed answer to that question. FootnoteLink
Welsh: Diolch i'r Aelod am ofyn y cwestiwn hwnnw. Os yw'n fodlon, efallai y gofynnaf i'r Gweinidog iechyd ddarparu ateb manwl i'r cwestiwn hwnnw. FootnoteLink
English: Yes, of course.
Welsh: Ydw, wrth gwrs.
English: In line with the priority this Government places on supporting the most vulnerable in our communities, and despite almost a decade of austerity, the Minister for Housing and Local Government is maintaining investment in the housing support grant next year at £170 million - sorry, £127 million.
Welsh: Yn unol â'r flaenoriaeth y mae'r Llywodraeth hon yn ei rhoi i gefnogi'r rhai mwyaf agored i niwed yn ein cymunedau, ac er gwaethaf bron i ddegawd o gyni, mae'r Gweinidog Tai a Llywodraeth Leol yn cynnal lefel y buddsoddiad yn y grant cymorth tai y flwyddyn nesaf ar £170 miliwn - mae'n ddrwg gennyf, £127 miliwn.
English: Thank you for that answer, Minister. The housing support grant is one of the best lines of defence we have against the continued chaos caused by Tory austerity. The result of years of indifference from our UK Government about the impact of their welfare policies can be seen on our streets: shameful levels of rough-sleeping across the UK, not just in our cities, but in all of our communities. Minister, councils in Wales use the housing support grant to protect the most vulnerable. If the March budget provides any additional funding to Wales, will you consider making more money available to the housing support grant?
Welsh: Diolch am eich ateb, Weinidog. Mae'r grant cymorth tai yn un o'r amddiffyniadau gorau sydd gennym yn erbyn yr anhrefn parhaus a achosir gan gyni Torïaidd. Gellir gweld canlyniad blynyddoedd o ddihidrwydd Llywodraeth y DU ynghylch effaith eu polisïau lles ar ein strydoedd: lefelau cywilyddus o gysgu allan ledled y DU, nid yn unig yn ein dinasoedd, ond ym mhob un o'n cymunedau. Weinidog, mae cynghorau yng Nghymru yn defnyddio'r grant cymorth tai i amddiffyn y rhai mwyaf agored i niwed. Os yw cyllideb mis Mawrth yn darparu unrhyw arian ychwanegol i Gymru, a wnewch chi ystyried rhyddhau mwy o arian i'r grant cymorth tai?
English: Jack Sargeant recognises the importance of the housing support grant, as do I, in terms of it being one of the levers that we have in terms of preventing homelessness here in Wales. He's right that, despite being able to maintain budgets at existing levels, we unfortunately haven't been able to provide real-terms increases to every item in the budget. Pressures continue, of course, going into next year. I think that our record in Wales does compare favourably with that across the border, where Supporting People was dehypothecated, leading to significant cuts in the funding, according to the National Audit Office. But, of course, when the budget is announced on 11 March, we will see then to what extent there is additional funding that does come forward to Wales, and, obviously, any changes will be made then in an early supplementary budget, should those changes be significant.
Welsh: Mae Jack Sargeant yn cydnabod pwysigrwydd y grant cymorth tai, fel finnau, yn yr ystyr ei fod yn un o'r dulliau sydd gennym o atal digartrefedd yma yng Nghymru. Er ein bod wedi gallu cynnal cyllidebau ar y lefelau presennol, mae'n gywir i ddweud nad ydym, yn anffodus, wedi gallu darparu cynnydd mewn termau real i bob eitem yn y gyllideb. Mae'r pwysau'n parhau, wrth gwrs, wrth fynd i mewn i'r flwyddyn nesaf. Credaf fod ein cyflawniad yng Nghymru yn cymharu'n ffafriol â'r stori dros y ffin, lle cafodd rhaglen Cefnogi Pobl ei dadneilltuo, gan arwain at doriadau sylweddol yn y cyllid, yn ôl y Swyddfa Archwilio Genedlaethol. Ond wrth gwrs, pan gyhoeddir y gyllideb ar 11 Mawrth, byddwn yn gweld wedyn i ba raddau y bydd cyllid ychwanegol yn dod i Gymru, ac yn amlwg, bydd unrhyw newidiadau yn cael eu gwneud bryd hynny mewn cyllideb atodol gynnar, os yw'r newidiadau hynny'n sylweddol.
English: Minister, the majority of additional funding to deal with homelessness seems to be targeted at Swansea, Cardiff, Newport and Wrexham. So, can I ask what additional money is going to be provided to support homelessness in rural local authorities in particular, for example Powys?
Welsh: Weinidog, ymddengys fod y rhan fwyaf o'r arian ychwanegol i fynd i'r afael â digartrefedd wedi'i dargedu at Abertawe, Caerdydd, Casnewydd a Wrecsam. Felly, a gaf fi ofyn pa arian ychwanegol fydd yn cael ei ddarparu i gefnogi pobl ddigartref mewn awdurdodau lleol gwledig yn benodol, er enghraifft Powys?